CELEX: 32020R2207
Language: lv
Date: 2020-12-22 00:00:00
Title: Komisijas Īstenošanas regula (ES) 2020/2207 (2020. gada 22. decembris), ar ko Regulas (ES) Nr. 605/2010 I pielikumu groza attiecībā uz ierakstiem par Apvienoto Karalisti un tās atkarīgajām teritorijām to trešo valstu vai to daļu sarakstā, no kurām Savienībā atļauts ievest lietošanai pārtikā paredzētu svaigpienu, piena produktus, jaunpienu un jaunpiena produktus (Dokuments attiecas uz EEZ)

28.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 438/18
               
            
         KOMISIJAS ĪSTENOŠANAS REGULA (ES) 2020/2207
         (2020. gada 22. decembris),
         ar ko Regulas (ES) Nr. 605/2010 I pielikumu groza attiecībā uz ierakstiem par Apvienoto Karalisti un tās atkarīgajām teritorijām to trešo valstu vai to daļu sarakstā, no kurām Savienībā atļauts ievest lietošanai pārtikā paredzētu svaigpienu, piena produktus, jaunpienu un jaunpiena produktus
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2002/99/EK (2002. gada 16. decembris), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 4. punktu un 9. panta 4. punktu,
         tā kā:
         
                     (1)
                  
                  
                     Komisijas Regulā (ES) Nr. 605/2010 (2) ir noteikti sabiedrības veselības un dzīvnieku veselības nosacījumi un sertifikācijas prasības lietošanai pārtikā paredzēta svaigpiena, piena produktu, jaunpiena un jaunpiena produktu sūtījumu ievešanai Savienībā, kā arī iekļauts to trešo valstu vai to daļu saraksts, no kurām šādu sūtījumu ievešana Savienībā ir atļauta. Konkrētāk, Regulas (ES) Nr. 605/2010 I pielikumā ir dots to trešo valstu un to daļu saraksts, no kurām Savienībā ir atļauts ievest lietošanai pārtikā paredzēta svaigpiena, piena produktu, jaunpiena un jaunpiena produktu sūtījumus.
                  
               
                     (2)
                  
                  
                     Apvienotā Karaliste ir sniegusi nepieciešamās garantijas, kas prasītas Regulā (ES) Nr. 605/2010, lai Apvienotā Karaliste un tās atkarīgās teritorijas – Gērnsija, Menas Sala un Džērsija – tiktu iekļautas minētās regulas I pielikumā pēc tam, kad beidzies pārejas periods, kas paredzēts Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”), neskarot Savienības tiesību aktu piemērošanu Apvienotajai Karalistei un tās teritorijā attiecībā uz Ziemeļīriju saskaņā ar Izstāšanās līguma Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu.
                  
               
                     (3)
                  
                  
                     Ņemot vērā Apvienotās Karalistes sniegtās garantijas, minētā trešā valsts un atkarīgās teritorijas būtu jāiekļauj Regulas (ES) Nr. 605/2010 I pielikumā.
                  
               
                     (4)
                  
                  
                     Tāpēc Regulas (ES) Nr. 605/2010 I pielikums būtu attiecīgi jāgroza.
                  
               
                     (5)
                  
                  
                     Izstāšanās līgumā paredzētais pārejas periods beidzas 2020. gada 31. decembrī, tāpēc šī regula būtu jāpiemēro no 2021. gada 1. janvāra.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 605/2010 I pielikumu groza saskaņā ar šīs regulas pielikuma tekstu.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 18, 23.1.2003., 11. lpp.
         
         
            (2)  Komisijas Regula (ES) Nr. 605/2010 (2010. gada 2. jūlijs), ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena, piena produktu, jaunpiena un jaunpiena produktu ievešanai Eiropas Savienībā (OV L 175, 10.7.2010., 1. lpp.).
      
      
         
            PIELIKUMS
            Regulas (ES) Nr. 605/2010 I pielikumu groza šādi:
            
                        1)
                     
                     
                        aiz ieraksta par Etiopiju iekļauj šādus ierakstus par Apvienoto Karalisti un Gērnsiju:
                        
                                    “GB
                                 
                                 
                                    Apvienotā Karaliste (*1)
                                    
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Gērnsija
                                 
                                 
                                    +
                                 
                                 
                                    +
                                 
                                 
                                    +
                                 
                              
                  
                        2)
                     
                     
                        aiz ieraksta par Izraēlu iekļauj šādu ierakstu par Menas Salu:
                        
                                    “IM
                                 
                                 
                                    Menas Sala
                                 
                                 
                                    +
                                 
                                 
                                    +
                                 
                                 
                                    +”;
                                 
                              
                  
                        3)
                     
                     
                        aiz ieraksta par Islandi iekļauj šādu ierakstu par Džērsiju:
                        
                                    “JE
                                 
                                 
                                    Džērsija
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
               (*1)  “Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu šajā pielikumā atsauces uz Apvienoto Karalisti neietver Ziemeļīriju.”